**Проект ПМС 46**

 по ПОСТАНОВЛЕНИЕ № 46 на МС от 19.03.2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища

 Oбн., ДВ, бр. 26 от 22.03.2020 г., в сила от 22.03.2020 г. изм. и доп., бр. 18 от 2.03.2021 г., в сила от 2.03.2021 г.

Паричните средства за физическо възпитание и спорт в т. ч. учебно-тренировъчна дейност, спортно-състезателна дейност и материално-техническо осигуряване за децата в общинските и частните детски градини и в общинските и частните училища, включително тези в подготвителните групи са 5 /пет/ лв. на дете за бюджетна 2024 година

 Описание на проекта:

Проектът е насочен към повишаване на общата физическа подготовка и придобиване насоченост на заниманията със спортно - тренировъчен характер чрез организиране и провеждане на спортно – подготвителни игри в ежедневни режимни моменти , както и организиране на състезания по отделни видове спорт

 Цели на проекта:

Укрепване на общото физическо състояние и физическо развитие и закаляване на подрастващите чрез рационален двигателен режим ;

Формиране на двигателни качества чрез последователно и системно развиване на основните движения в процеса на обучението ;

Активна двигателна дейност на децата, престой на открито, широко използване на подвижни игри и разходки, достъпен вид спорт, закаляване;

Постигане на ДОС по физическо възпитание и овладяване в необходимата степен на различни видове спорт – баскетбол, волейбол и футбол ;

Изработване на потребност от ежедневни занимания с физически упражнения, развиване на уменията на децата за самостоятелност и организираност ;

Възпитаване на нравствени качества и емоционално общуване в процеса на подготовката и участието в спортно – подготвителни игри и упражнения като компонент на спортни състезания и празници.

 Очаквани резултати:

Чрез рационално функционално натоварване да се формират двигателни умения и навици, и познавателни способности, както и да се възпитават у децата ценни морално-волеви модели на поведение ;

Създаване на съвременна материална база за системни занимания с физическа култура и спорт ;

Създаване на желание у децата за активно участие в спортните игри ; възпитаване на инициативност и самостоятелност при по-големите възрастови групи за организиране на игри със състезателен характер по време на разходки и игри на открито ;

Възпитаване на умения за самооценка и самоконтрол у децата, основаващи се на физическия и интелектуален растеж, на самочувствието и здравето, на бързината, силата, ловкостта и т.н.;

Закаляване и намаляване на заболеваемостта и затлъстяването сред децата;

Натрупване на знания за спортни обекти, съоръжения, уреди, пособия и начини за тяхното използване.